Laufenburg (distrikto)

La distrikto Laufenburg estas administra unuo de la kantono Argovio en Svislando, kies ĉefurbo estas la samnoma historia urbeto Laufenburg.

 Geografio 
La distrikto Laufenburg situas norde de la Argovia Ĵuraso kaj konsistas plejparte el la tiel nomita Frickvalo, kies ekonomia centro estas la aglomeraĵo de la komunumo Frick.

 Trafiko 
Tra Laufenburg unuflanke pasas la grava fervojlinio de Bazelo tra Frick kaj Brugg al Zuriko kaj aliflanke la linio de Svisaj Federaciaj Fervojoj sude de la Rejno de Bazelo tra Laufenburg al Eglisau, la liniparto inter la urboj Laufenburg kaj Koblenz tamen ek de 1994 estas uzata nur por vartrafiko, ĉar paralele sur la germana flanko de la Rejno ekzistas ankaŭ germana fervojlinio. La fajna distribuo ĉefe baziĝas sur diversaj poŝtaŭtolinioj.

La nacia aŭtoŝoseo A3 de Bazelo al Zuriko pasas la distrikton kaj konektas ĝin al la svisa nacia aŭtoŝosereto.

 Historio 
En mezepoko la hodiaŭa distrikto estis habsburga grafejo. Post la formorto de la familia branĉo Habsburg-Laufenburg la grafejo fariĝis parta de la aŭstra familia branĉo kaj tiam la Grafejo Laufenburg alinomiĝis al Senjorujo Laufenburg. Ĝis 1797 la Senjorujo Laufenburg restis aŭstra kaj tiam estis okupita de la trupoj de Napoleono. En la jaro 1802 ĝi estis integrita al la Helveta Respubliko kaj fariĝis en la jaro 1803 distrikto de la tiam fondita Kantono Argovio.

 Komunumoj de la distrikto Laufenburg 
La distrikto Laufenburg konsistas aktuale (2010) el 18 politikaj komunumoj. Kun efiko de la 1-a de januaro 2010 okazis la kunigo de la komunumoj Etzgen, Hottwil, Mettau, Oberhofen kaj Wil al la nova komunumo Mettauertal (la teritorio de la komunumo Hottwil ĝis tiam apartenis al la distrikto Brugg). Samtempe Sulz integriĝis al la distriktĉefurbo Laufenburg kaj Ittenthal integriĝis al Kaisten.

 Blazono Nomo Loĝantoj(2007-12-31) Areoen km² Komunumkodo 35px|Eiken  Eiken  1956  7.07 4161 35px|Frick  Frick  4675  9.96 4163 35px|Gansingen  Gansingen  949  8.77 4164 35px|Gipf-Oberfrick  Gipf-Oberfrick  3186  10.17 4165 35px|Herznach  Herznach  1286  6.26 4166 35px|Hornussen  Hornussen  853  7.27 4167 35px|Kaisten  Kaisten  2518  18.11 4169 35px|Laufenburg  Laufenburg  3212  14.49 4170 35px|Mettauertal  Mettauertal  1929  21.56 4184 35px|Münchwilen  Münchwilen  701  2.47 4172 35px|Oberhof  Oberhof  569  8.20 4173 35px|Oeschgen  Oeschgen  869  4.38 4175 35px|Schwaderloch  Schwaderloch  684  2.77 4176 35px|Sisseln  Sisseln  1365  2.52 4177 35px|Ueken  Ueken  846  5.10 4179 35px|Wittnau  Wittnau  1108  11.25 4181 35px|Wölflinswil  Wölflinswil  872  9.51 4182 35px|Zeihen  Zeihen  949  6.87 4183 Totale (18)  28'713  156.37 1906

 Eksteraj ligiloj 
 Retejo de la distriktoficejo Laufenburg 
 Retejo de la regiono Frickvalo
 La distrikto Laufenburg en la Historia Leksikono de Svislando